17.11.2022
MT
Il-Ġurnal Uffiċjali tal-Unjoni Ewropea
C 437 A/7
(viii) L-ergonomija; (ix) Il-mediċina u s-saħħa tal-bniedem (il-mediċina okkupazzjonali, l-infermerija, il-paramediċina, il-fiżjoterapija, il-kinesjoloġija, l-osteopatija).
(c) It-taħriġ speċjalizzat imsemmi fil-punt 3.3.3.(a) ta’ hawn jitqies jekk jammonta għal tal-anqas 136 siegħa ta’ taħriġ akkumulat u jkun direttament relatat mal-qasam 3.
Pereżempju: konsulent għall-prevenzjoni jew ħaddiem maħtur f’riskji għas-sikurezza, l-ergonomija jew dawk psikosoċjali; koordinatur tal-protezzjoni mir-radjazzjoni jew koordinatur tas-sikurezza, eċċ.
Għall-finijiet ta’ dan il-punt, jum wieħed għandu jkun ekwivalenti għal tmien sigħat ta’ taħriġ.
(d) L-esperjenza professjonali msemmija fil-punti 3.3.3. (a)(i) sa (vi) ta’ hawn fuq titqies rilevanti jekk tkun relatata direttament man-natura tad-dmirijiet fil-qasam 3, imsemmija fl-Anness I ta’ dan l-avviż, u tkun inkisbet f’wieħed jew aktar mill-oqsma li ġejjin: (i) Is-saħħa u s-sikurezza okkupazzjonalijew l-iġjene okkupazzjonali; (ii) Il-kontroll tal-binja, il-ġestjoni tal-faċilitajiet jew il-koordinazzjoni tax-xogħlijiet; (iii) L-inġinerija tan-nar jew il-ġestjoni tas-sikurezza; (iv) L-ergonomija; (v) Il-benesseri u r-riskji psikosoċjali; (vi) L-ambjent operazzjonali (laboratorji xjentifiċi, faċilitajiet ta’ ttestjar, eċċ.); (vii) Sistemi ta’ ġestjoni tas-saħħa u s-sikurezza; (viii) Valutazzjonijiet tar-riskju fuq il-post tax-xogħol. 4.
KIF SE TIĠI ORGANIZZATA L-KOMPETIZZJONI?
4.1.
Ħarsa ġenerali lejn il-proċeduri tal-kompetizzjoni Din il-kompetizzjoni se tiġi organizzata fil-fażijiet li ġejjin: — Applikazzjoni (ara t-taqsima 4.3.1. ta’ hawn taħt). — Preselezzjoni: testijiet tar-raġunament (ara t-taqsima 4.3.2. ta’ hawn taħt). — Kontroll tal-eliġibbiltà (ara t-taqsima 4.3.3. ta’ hawn taħt). — Ċentru ta’ valutazzjoni (ara t-taqsima 4.3.4. ta’ hawn taħt): (i) Żewġ testijiet sabiex jiġu vvalutati l-kompetenzi ġenerali: studju ta’ każ u intervista bbażata fuq il-kompetenza f’sitwazzjoni, (ii) Test wieħed sabiex jiġu vvalutati l-kompetenzi marbuta mal-qasam: intervista marbuta mal-qasam. — Verifika tad-dokumenti ta’ sostenn u l-istabbiliment ta’ listi ta’ riżerva (ara t-taqsima 4.3.5. ta’ hawn taħt).
Il-modalità ta’ konsenja (remota/wiċċ imb’wiċċ) tat-testijiet kif ukoll dettalji u struzzjonijiet meħtieġa oħrajn se jiġu speċifikati fl-ittri ta’ stedina għat-testijiet.
Jekk it-testijiet isiru wiċċ imb wiċċ, l-EPSO se jiżgura li l-kundizzjonijiet li taħthom il-kandidati jagħmlu t-testijiet ikunu konformi mar-rakkomandazzjonijiet stabbiliti mill-awtoritajiet rilevanti tas-saħħa pubblika (iċ-Ċentru Ewropew għall-Prevenzjoni u l-Kontroll tal-Mard, l-awtoritajiet internazzjonali, Ewropej u nazzjonali oħrajn).
Għat-testijiet tar-raġunament u għall-istudju ta’ każ, il-kandidati jeħtiġilhom jagħmlu appuntament skont l-istruzzjonijiet riċevuti mill-EPSO.
Tipikament, l-EPSO joffri diversi dati għat-testijiet tar-raġunament u data waħda għall-istudju ta’ każ, li fiha l-kandidati jistgħu jagħmlu dawn it-testijiet.
Il-perjodi ta’ prenotazzjoni u ttestjar huma limitati.